༄༅། །ཀླུ་བརྒྱད་ཀྱི་ཆོ་ག་ལ་བརྟེན་པའི་གདོན་འགྲོལ་བྱ་ཚུལ་ཕན་བདེའི་འབྱུང་གནས་ཞེས་བྱ་བ་བཞུགས།མཚན་ཙམ་བཟུང་བས་ཀླུ་ནད་མ་ལུས་པ། །སེལ་མཛད་ཀླུ་དབང་རྒྱལ་བོ་ལ་བཏུད་ནས། །གདེངས་ཅན་དབང་བོ་རྣམ་བརྒྱད་མཆོད་བྱེད་པའི། །ཆོ་ག་མདོར་བསྡུས་འཇུག་པ་བདེ་བར་བྲི། །དེ་ཡང་ས་སྟེགས་སམ་ཤིང་སྟེགས་གྲུ་བཞི་བ་ཇི་ལྟར་འཚམ་པའི་སྟེང་དུ། དཀྱིལ་འཁོར་པདྨ་འདབ་མ་བརྒྱད་བ་ཤར་དཀར། ལྷོ་ལྗང་། ནུབ་དམར། བྱང་སེར། ཤར་ལྷོར་དཀར། ལྷོ་ནུབ་ལྗང་། ནུབ་བྱང་དམར། བྱང་ཤར་སེར། ལྟེ་བ་ལྗང་ནག།ཤར་གྱི་ཁམས་དཀར། ལྷོ་སེར། ནུབ་དམར། བྱང་ལྗང་། རྩིག་པ་སྔོ། ཕ་གུ་སེར། མདའ་ཡབ་དཀར། སྒོ་བཞིའམ་གཅིག།འདོད་སྐམ་དང་དྲ་བ་དྲ་བྱེད་དམ་ཡིན་ཀྱང་རུང་། དེའི་ཕྱི་རོལ་ཏུ་མཚོ་དང་ཆུ་མིག།དེ་ཕྱིར་ནེའུ་སེང་སྔོན་པོ་གྲུ་བཞིར་བྱས་ཏེ་བྲི་ཞིང་དེ་ཡང་རྡུལ་མཚོན་ནམ། རས་ཤོག་ལའང་འཕྲིར་རུང་མཐར་ཤིང་བ་ལུ་སུ་ལུ། ཤུག་པ། སྟག་མ། གླང་མ། ལྕག་མ། སྙུག་མ། དམར་ཤད། འབྲས་བུ་ཅན་གྱི་ཤིང་རྣམས་མཐོ་རེའམ། གྲུ་གང་རེ་བཙུགས་ཏེ། དར་སྣ་ཚོགས་དང་། ཚོན་སྐུད་དམར་བོ་སོགས་ཀྱིས་བརྒྱན་ནོ། །དེ་ནས་གསེར་སྐྱེམ་གྱི་ཆུ་དང་བསྲེས་པའི་ཟན་གྱི་གོང་བུ་མདུན་དུ་བཞག་སྟེ། ཨོཾ་ཨཱཿཧཱུྃ། ལན་གསུམ་བརྗོད། ཟན་གོང་སྟོང་བ་ཉིད་དུ་གྱུར། སྟོང་བའི་ངང་ལས་ཨ་དཀར་པོ། དེ་ལས་འོད་ཟེར་འཕྲོས། ཀླུ་ཆེན་སྤྱན་དྲངས་ནས་དེ་ལ་ཐིམ། དེ་ཡོངས་སུ་གྱུར་བ་ལས་རིན་པོ་ཆེའི་རང་བཞིན་དུ་གྱུར་པར་བསམ། དེ་ལས་ཀླུ་རྣམས་བར་དུ་འདེབས་བའམ་བཟོ། ཀླུ་རྣམས་སྟོད་མི་ལྟ་བུ་ལ་སྨད་སྦྲུལ་མཇུག་ཅན། ལག་པ་ཐལ་མོ་སྦྱར་བ། སྤྲུལ་གྱི་གདེངས་ཀ་བདུན་དང་ལྡན་པ་ཡབ་བརྒྱད་དམ། ཡབ་ཡུམ་གང་འགྲིག་བྱས་ནས་པད་འདབ་བརྒྱད་གྱི་སྟེང་དང་། ལྟེ་བར་ཕྱག་རྡོར་གྱི་ཙ་ཀ་ལི་འཇུག་ཅིང་ཀླུ་རྣམས་ཀྱང་སྔར་ལྟར་མ་གྲུབ་ན་ཙ་ཀ་ལི་རུང་བར་སེམས་ཤིང་། དེ་ཡང་མ་གྲུབ་ན་པད་འདབ་བརྒྱད་ཀྱི་དབུས་དང་ཕྱོགས་མཚམས་སུ་དུཿབྲིས་པ་ལ་ཚོམ་བུ་དཀོད་པར་བྱའོ། །སྐུ་ནི་ཕྱག་རྡོར་གྱི་མདུན་དུ་ཀླུ་རྒྱལ་ཝ་རུ་ཎ་དཀར་པོ། །ཤར་དུ་ནོར་རྒྱས་དཀར་པོ། །ལྷོར་པདྨ། ནུབ་ཏུ་འཇོག་པོ། །བྱང་དུ་པདྨ་ཆེན་པོ། །ཤར་ལྷོར་དུང་སྐྱོང་། ལྷོ་ནུབ་ཏུ་རིགས་ལྡན། ནུབ་བྱང་དུ་མཐའ་ཡས། །བྱང་ཤར་སྟོབས་རྒྱུ་སྟེ་སྐུ་མདོག་འཆད་བ་ལྟར་དང་། ཀླུའི་མདོག་དང་འགོད་ཚུལ་ལ་ནི་གོ་རིམ་མི་འདྲ་བ་གཞན་ཡང་ཡོད་དོ། །ཤར་གྱི་ཁྱམས་ལ་སྤྲུལ་བརྒྱད། ལྕོང་དང་སྦལ་བ་བརྒྱད་ལྷོར་རྩང་པ་དང་སྤྲེའུ་ནུབ་ཏུ་བ་གླང་བརྒྱད་བྱང་གི་ཁྱམས་སུ་དགོད། །བརྒྱད་རེ་མ་གྲུབ་ན་ཅི་ཐུབ་དེ་དག་གི་འཁོར་དུ་ཁྱུང་དང་གླ་བ་དང་། ཕག་རྨ་བྱ་ལྟ་བུ་མ་གཏོགས་པའི་སེམས་ཅན་གང་འགྲུབ་དང་། ཁྱད་པར་དུ་ཆུར་གནས་པའི་སྲོག་ཆགས་རྣམས་བྱས་ཏེ་རྒྱ་མཚོར་འགོད། མཐར་རམ། མདུན་དུ་དཀར་གསུམ། མངའ་གསུམ། ཀླུ་སྨན་སྣ་ཚོགས་དང་བ་དཀར་དང་ར་དཀར་གྱི་འོ་མ་སོགས་དང་། མཆོད་གཏོར་རྣམས་ཅི་འབྱོར་བཤམ། གྲུབ་ན་ཤར་དུ་སྟག་མགོ་དཀར་པོ་ཤར་ལྟ། ལྷོར་སྤྲུལ་མགོ་སེར་པོ་ནང་ལྟ། ནུབ་ཏུ་བྱ་མགོ་དམར་པོ་ཕྱིར་ལྟ། བྱང་དུ་ཕག་མགོ་ལྗང་ཁུ་ནང་ལྟ་བྱ་བར་བཤད་དེ། དེ་རྣམས་ཀྱི་མགོ་ཅན་ཡིན་པ་འདྲའོ། །བུམ་རྫས་ཀླུ་སྨན་དང་ལྡན་པའི་བུམ་པ་མགུལ་འཆིང་སྔོན་པོ་ཅན་ཤུགས་པ་སོགས་འབྲས་བུ་ཅན་གྱི་ཤིང་གིས་ཁ་བརྒྱན་པ་དང་རྨ་བྱའི་མདོངས་རྣམས་སྟ་གོན་བྱའོ། །དེ་ནས་སྐྱབས་སེམས་སོགས་སྔོན་དུ་བཏང་ནས། རང་ཉིད་སྤྱན་རས་གཟིགས། རྟ་མགྲིན། ཕྱག་རྡོར་སོགས་ལྷ་གང་ཡང་རུང་བའི་རྣལ་འབྱོར་དང་ལྡན་པའི་སྒོ་ནས་བྱེད་པར་རུང་ཡང་། འདིར་ཕྱག་རྡོར་ལ་བརྟེན་པའི་དབང་དུ་བྱས་ན།།ཨོཾ་སྭ་བྷཱ་ཝས་སྟོང་བར་སྦྱངས། སྟོང་བའི་ངང་ལས། པཾ་ལས་སྣ་ཚོགས་པདྨའི་ལྟེ་བར། རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་སྔོན་པོ། དེ་ལས་འོད་ཟེར་འཕྲོས། འདུས་ཡོངས་སུ་གྱུར་པ་ལས་རང་ཉིད་དཔལ་ཕྱག་ན་རྡོ་རྗེ་སྐུ་མདོག་སྔོན་པོ། །ཞལ་གཅིག་ཕྱག་གཉིས་པ། གཡས་རྡོ་རྗེ་འཕྱར་ཞིང་། གཡོན་ཐུགས་ཀར་སྡིབས་མཛུབ་མཛད་པ། ཞལ་གདངས་ནས་མཆེ་བ་གཙིགས་ཤིང་། སྤྱན་གསུམ་དང་ལྡན་པ། དབུ་སྐྲ་ཁམ་སེར་གྱེན་དུ་བརྫེས་ཤིང་། སྤྲུལ་དང་རིན་པོ་ཆེའི་རྒྱན་དང་དར་སྔོན་པོས་བརྒྱན་པ། ཞབས་གཡས་བསྐུམས་ཤིང་གཡོན་བརྐྱངས་པའི་སྟབས་ཀྱི་ཡེ་ཤེས་ཀྱི་མེ་རབ་ཏུ་འབར་བའི་དབུས་ན་བཞུགས་པ། དེའི་སྤྱི་བོར་ཨོཾ། མགྲིན་པར་ཨཱཿཐུགས་ཀར་ཧཱུྃ། ཐུགས་ཀའི་ཧཱུྃ་ལས་འོད་ཟེར་འཕྲོས། རང་བཞིན་གྱི་གནས་ནས་གསང་བའི་བདག་པོ་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་ཨོཾ་བཛྲ་ས་མཱ་ཛཿསྤྱན་དྲངས། ཛཿཧཱུྃ་བཾ་ཧོཿགཉིས་སུ་མེད་པར་གྱུར། སླར་ཡང་ཐུགས་ཀའི་ཧཱུྃ་ལས་འོད་ཟེར་འཕྲོས། དབང་གི་ལྷ་རྣམས་སྤྱན་དྲངས། ཁྱེད་རྣམས་ཀྱིས་མངོན་པར་དབང་བསྐུར་དུ་གསོལ། ཞེས་གསོལ་བ་བཏབ་པས་དེ་རྣམས་ཀྱིས་ཡེ་ཤེས་ཀྱི་བདུད་རྩིས་གང་བའི་བུམ་པ་ཐོགས་ནས་ཨོཾ་བཛྲ་ཨ་བྷི་ཥིཉྩ་ཧཱུྃ། ཞེས་གསུངས་ཤིང་། སྤྱི་བོས་ནས་དབང་བསྐུར། ལུས་གང་། དྲི་མ་དག །ཆུའི་ལྷག་མ་སྤྱི་གཙུག་ཏུ་གནས་པ་ལས་མི་བསྐྱོད་པས་དབུ་བརྒྱན་པར་གྱུར། མཆོད་པ། ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཨོཾ་ལས་རིན་པོ་ཆའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་འོད་དུ་ཞུ་བ་ལས་བྱུང་བའི་མཆོད་ཡོན། །ཞབས་བསིལ། མེ་ཏོག །བདུག་སྤོས། མར་མེ། དྲི་ཆབ། ཞལ་ཟས། རོལ་མོ་དྭངས་ཤིང་ཐོགས་པ་མེད་པ་ཟག་པ་མེད་པའི་བདེ་བ་ཁྱད་པར་ཅན་བསྐྱེད་པར་གྱུར། ཨོཾ་ཨརྒཾ་ཨཿཧཱུྃ། དེ་བཞིན་དུ། པཱ་དྱཾ། པུཥྤེ། དྷཱུ་པེ། ཨ་ལོ་ཀེ། གྷནྡྷཻ། ནཻ་ཝི་ཏྱེ། ཤཔྟ་ཨཱཿཧཱུྃ་གིས་བྱིན་གྱིས་སླབས། ཨོཾ་བཛྲ་པཱ་ཎི་སརྒྷཾ་ནས། ཤཔྟ་པྲ་ཏཱིཙྪ་སྭཱཧཱའི་བར་གྱིས་མཆོད་ལ། ལྕང་ལོ་ཅན་གྱི་གནས་མཆོག་དམ་པ་ན། །ཞེས་པས་བསྟོད། རང་གི་ཐུགས་ཀའི་ཧཱུྃ་ཡིག་གི་མཐར་སྔགས་འཕྲེང་ལས་འོད་ཟེར་འཕྲོས་སེམས་ཅན་ཐམས་ཅད་ཀྱི་དོན་བྱས་ཕྱོགས་བཅུའི་རྒྱལ་པ་ཐམས་ཅད་ཀྱི་མཐུ་ནུས་ཐམས་ཅད་འོད་ཀྱི་རྣམ་པར་བཀུག་ནས་སྔགས་འཕྲེང་ལ་ཐིམ་པར་གྱུར་པར་བསམས་ཏེ་ཨོཾ་བཛྲ་པ་ཎི་ཧཱུྃ། ཞེས་ཅི་འགྲུབ་བཟླ། མཐར་ཡིག་བརྒྱ་བརྗོད་ཅིང་། མཆོད་བསྟོད་བྱ་བའམ་མ་ཡིན་ཡང་རུང་ངོ་།། །།མདུན་བསྐྱེད་ནི། ཀླུ་མ་བསྐྱེད་པར་སྤྱན་དྲངས་ནས་བསྟིམ་པའི་ལུགས་སྣང་བ་ལྟར་ཡང་རུང་མོད་བསྐྱེད་ན་ལེགས་ཤིང་དེའི་ཚུལ་ནི། སྭ་བྷཱ་ཝས་སྦྱངས། སྟོང་བའི་དང་ལས་རིན་པོ་ཆེ་ལས་གྲུབ་པའི་ཀླུའི་ཕོ་བྲང་གྲུ་བཞི་པ། ཕ་གུ་དང་། རྒྱ་ཕིབ་དང་རིན་པོ་ཆེའི་རྒྱན་སྣ་ཚོགས་བས་སྤྲས་ཤིང་། ཆུ་མཚོ་སོགས་ཀྱིས་བསྐོར་བ། དེའི་དབུས་སུ་པདྨ་འདབ་མ་བརྒྱད་པའི་ལྟེ་བར་དཔལ་ཕྱག་ན་རྡོ་རྗེའི་མདུན་དུ་ཕུཿཡོངས་སུ་གྱུར་པ་ལས་ཀླུ་རྒྱལ་ཝ་རུ་ཎ་དཀར་བོ་གཙོ་བོ་ལ་འདུད་པ། ཕྱོགས་འཚམས་སུ་ཕུཿབརྒྱད་ཡོངས་སུ་གྱུར་པ་ལས། ཤར་དུ་ནོར་རྒྱས་དཀར་བོ། ལྷོར་པདྨ་སྔོན་པོ། ནུབ་ཏུ་འཇོག་པོ་དམར་བོ། །བྱང་དུ་པདྨ་ཆེན་པོ་དཀར་སེར། ཤར་ལྷོར་དུང་སྐྱོང་དཀར་སྔོ། ལྷོ་ནུབ་ཏུ་རིགས་ལྡན་སྔོ་དམར། ནུབ་བྱང་དུ་མཐའ་ཡས་དམར་སེར། བྱང་ཤར་དུ་སྟོབས་རྒྱུ་ལྗང་ཁུ། ཐམས་ཅད་ཀྱང་སྟོད་མི་ལ་སྨད་སྤྲུལ་མཇུག་ཏུ་འཁྱིལ་པ། ཕྱག་གཉིས་ཐལ་མོ་སྦྱར་ནས་གཙོ་བོ་ལ་འདུད་ཅིང་། སྤྲུལ་གྱི་གདེངས་ཀ་བདུན་བདུན་དང་ལྡན་པ། ནོར་བུ་རིན་པོ་ཆེས་དབུ་བརྒྱན་ཅིང་། དར་གྱི་ན་བཟའ་གསོལ་བ། དེ་དག་གི་འཁོར་དུ་ཀླུ་དང་ས་བདག་གི་རིགས་སྣ་ཚོགས་པས་བསྐོར་བ། དེ་རྣམས་ཀྱི་སྤྱི་བོར་ཨོཾ། མགྲིན་པར་ཨཱཿཐུགས་ཀར་ཧཱུྃ། རང་གི་ཐུགས་ཁའི་ཧཱུྃ་ལས་འོད་ཟེར་འཕྲོས། རང་བཞིན་གྱི་གནས་ནས་རྗེ་བཙུན་ཕྱག་ན་རྡོ་རྗེ་དང་རྒྱ་མཚོ་ཆེན་པོའི་ཀློང་ནས་ཀླུ་ཆེན་བརྒྱད་འཁོར་དང་བཅས་པ་སྐད་ཅིག་གིས་སྤྱན་དྲངས། །ཧཱུྃ་བཅོམ་ལྡན་ཕྱག་ན་རྡོ་རྗེ་དང་། །ནོར་རྒྱས་དུང་སྐྱོང་འཇོག་པོ་སོགས། །ཀླུ་ཆེན་བརྒྱད་པོ་འཁོར་བཅས་རྣམས། །རྫུ་འཕྲུལ་སྟོབས་ཀྱིས་འདིར་གཤེགས་ཤིང་། །གདེངས་ཀ་ནོར་བུ་འབར་བའི་འོད་ཀྱིས་ནི། །ས་འོག་མུན་པ་མ་ལུས་འཇོམས་མཛད་ཅིང་། །བསྟན་ཡ་རབ་དགའ་མཐུ་སྟོབ་བསམ་མི་ཁྱབ། །ཀླུ་རྒྱལ་འཁོར་བཅས་གནས་འདིར་གཤེགས་སུ་གསོལ། །གཞན་ཡང་རྒྱལ་རིགས་རྗེ་རིགས་བྲམ་ཟེའི་རིགས། ། དམངས་རིགས་གདོལ་པའི་རིགས་ལ་སོགས་པ་ཡི། །ཀླུ་གཉན་བདག་འཁོར་དང་བཅས་པ་རྣམས། །མཆོད་སྦྱིན་གནས་འདིར་མྱུར་དུ་གཤེགས་སུ་གསོལ། །ཨོཾ་ཨེ་ཧྱེ་ཧི་བཛྲ་པ་ཎི་ནཱ་ག་རཱ་ཛ་ས་པཱ་རི་ཝ་ར་ས་མ་ཡ་ཛཿཛཿ ཛཿཧཱུྃ་བཾ་ཧོཿ གཉིས་སུ་མེད་པར་གྱུར། ཀཱ་མ་ལ་ཡ་སྟྭཱཾ། དེ་ནས་མཆོད་པ་བདག་བསྐྱེད་ཀྱི་མཇུག་ཏུ་འམ། འདིར་བྱིན་གྱིས་རློབས་ན། ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་བའི་ངང་ལས་བྷྲུཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་རང་རང་གི་མིང་ཡིག་དང་པོ་ཐིག་ལེས་བརྒྱན་པ་ཞུ་བ་ལས་བྱུང་བའི་མཆོད་པའི་ཚོགས་ས་དང་བར་སྣང་གི་ཁྱོན་ཐམས་ཅད་གང་བར་གྱུར། ཨོཾ་ཨཱཿཧཱུྃ། ལན་གསུམ། ཨོཾ་ཨརྒྷཾ་ཨཱཿཧཱུྃ་ནས་ཤཔྟ་ཨཱཿཧཱུྃ། རྒྱས་པར་ན་སྔགས་དྲུག་དང་ཕྱག་རྒྱ་དྲུག་གིས་བྱིན་བརླབ་བྱ་ཞིང་། བསྡུ་ན། ན་མཿསརྦ་ཏ་ཐཱ་ག་ཏ་བྷྱོ་བི་ཤྭ་མུ་ཁེ་བྷྱཿསརྦ་ཏ་ཏྑཾ་ཨུངྒ་ཏེ་སྥ་ར་ཎ་ཧི་མཾ་ག་ག་ན་ཁཾ་སྭཱཧཱ། ལན་གསུམ་གྱིས་བྱིན་གྱིས་བརླབས། དེ་ནས་འབུལ་བ་ནི། །གཙང་ཞིང་གཙང་མར་སྦྱར་བ་ཡི། །ལྷ་རྫས་བཟང་བོའི་མཆོད་ཡོན་འདི། །བཅོམ་ལྡན་ཕྱག་ན་རྡོ་རྗེ་དང་། །ཀླུ་རྒྱལ་འཁོར་དང་བཅས་ལ་འབུལ། །བཞེས་ནས་ཀླུ་ཡི་གནོད་པ་དང་། །ནད་རྣམས་ཐམས་ཅད་ཞི་བར་མཛོད། །ཨོཾ་བཛྲ་པཱ་ཎི་ནཱ་ག་རཱ་ཛ་ས་པཱ་རི་ཝ་ར་ཨརྒྷཾ་པྲ་ཏིཙྪ་ཧཱུྃ་སྭཱཧཱ། ནས་ཤཔྟའི་བར་གྱིས་མཆོད། གཞན་ཡང་གཟུགས་འགྲོས་སྣ་ཚོགས་དང་། །འབྲུ་སྨན་དར་དང་རྩི་ཤིང་སོགས། །འདོད་རྒུའི་ཡོ་བྱད་མ་ལུས་དང་། །དཀར་གསུམ་མངར་གསུམ་བདུད་རྩིའི་སྨན། །ཀླུ་རྒྱལ༴ ། བཞེས་ནས༴ །ནད་རྣམས༴ །སྦྱིན་བདག་འཁོར་བཅས་ལ་གནོད་ཅིང་། །འཚེ་བའི་ཀླུ་གཉན་ས་བདག་ལ། །ཀླུ་སྨན་རིན་ཆེན་ཀླུ་གཏེར་དང་། །འབྲུ་བཅུད་དར་ཟབ་ཚོན་སྐུད་སོགས། །མཁོ་བའི་ཡོ་བྱད་ཐམས་ཅད་འབུལ། །བཞེས་ནས༴ ། ནད་རྣམས༴ །ཨོཾ་ནཱ་ག་རཱ་ཛཱ་ས་པཱ་རི་ཝ་ར་པཱུ་ཛི་ཏེ་ཧཱུྃ། དེ་ནས། གསང་སྔགས་རིག་སྔགས་འཆང་བའི་རྗེ། །བཅོམ་ལྡན་ཕྱག་ན་རྡོ་རྗེ་དང་། །མཐུ་དང་རྫུ་འཕྲུལ་སྟོབས་མངའ་བའི། །ཀླུ་རྒྱལ་འཁོར་དང་བཅས་ལ་བསྟོད། །ཞེས་པ་འམ། རྒྱས་པར་ན། ཀླུ་རྒྱལ་ཆེན་པོ་ཝ་རུ་ཎ། །སྐུ་མདོག་དཀར་པོ་གངས་རི་བཞིན། །ཀླུ་རྣམས་ཀུན་ལ་དབང་བསྐྱུར་བ། །མཐུ་སྟོབས་ཅན་ལ་ཕྱག་འཚལ་བསྟོད། །ཀླུ་རྒྱལ་ཆེན་པོ་ནོར་རྒྱས་ནི། །སྐུ་མདོག་དཀར་པོ་ཟླ་བ་བཞིན། །ཀླུ་རྣམས༴ །མཐུ་སྟོབས༴ །ཀླུ་རྒྱལ་ཆེན་པོ་པདྨ་ནི། །སྐུ་མདོག་སྔོན་པོ་དབང་སྔོན་བཞིན། །ཀླུ༴ །མཐུ༴ །ཀླུ་རྒྱལ་ཆེན་པོ་འཇོག་པོ་ནི། །སྐུ་མདོག་དམར་པོ་པད་རག་བཞིན། །ཀླུ༴ །མཐུ༴ ། ཀླུ་རྒྱལ་ཆེན་པོ་པདྨ་ཆེ། །སྐུ་མདོག་དཀར་སེར་འོད་ཟེར་འཕྲོ། །ཀླུ༴ །མཐུ༴ །ཀླུ་རྒྱལ་ཆེན་པོ་དུང་སྐྱོང་ནི། །སྐུ་མདོག་དཀར་སྔོ་གཟི་བརྗིད་ཅན། །ཀླུ༴ །མཐུ༴ ཀླུ་རྒྱལ་ཆེན་པོ་རིགས་ལྡན་ནི། །སྐུ་མདོག་སྔོ་དམར་གཟི་བརྗིད་འབར། །ཀླུ༴ ། མཐུ༴ །ཀླུ་རྒྱལ་ཆེན་པོ་མཐའ་ཡས་ནི། །སྐུ་མདོག་དམར་སེར་སྣ་ཚོགས་འོད། ། ཀླུ༴ །མཐུ༴ ཀླུ་རྒྱལ་ཆེན་པོ་སྟོབས་རྒྱུ་ནི། །སྐུ་མདོག་ལྗང་སྔོན་འོད་ཟེར་འབར། །ཀླུ༴ །མཐུ༴ ཁྱེད་རྣམས་མཆོད་ཅིང་བསྟོད་པའི་མཐུས། །སྦྱིན་བདག་མི་ནོར་འཁོར་བཅས་ལ། །གནོད་པའི་ས་བདག་ཀླུ་གཉན་ལས། །བྱུང་བའི་ནད་རྣམས་ཞི་གྱུར་ཅིག།དེ་ནས་བཟླས་པ་ལ་སྔགས་མི་འདྲ་བ་གཞན་ཞིག་ཀྱང་སྣང་མོད། །འདི་ལྟར་ལེགས་ཏེ། བཛྲ་པ་ལ་ཎི་ཅི་འགྲུབ་དང་། ཨོཾ་ནཱ་ག་རཱ་ཛཱ་ཝ་རུ་ཎ་ཡ་ཕུཿསྭཱཧཱ། ཨོཾ་ནཱ་ག་རཱ་ཛཱ་བ་སུ་ཀི་ཡ་ཕུཿསྭཱ་ཧཱ། ཨོཾ་ནཱ་ག་རཱ་ཛཱ་པདྨ་ཡ་ཕུཿསྭཱཧཱ། ཨོཾ་ནཱ་ག་རཱ་ཛཱ་ཏཀྵ་ཀཱ་ཡ་ཕུ༔སྭཱ་ཧཱ། ཨོཾ་ནཱ་ག་རཱ་ཛཱ་མ་ཧཱ་པདྨ་ཡ་ཕུཿསྭཱ་ཧཱ། ཨོཾ་ནཱ་ག་རཱ་ཛཱ་ཤངྑ་པཱ་ལ་ཡ་ཕུཿསྭཱཧཱ། ཨོཾ་ནཱ་ག་རཱ་ཛཱ་ཀུ་ལི་ཀཱ་ཡ་ཕུཿསྭཱཧཱ། ཨོཾ་ནཱ་ག་རཱ་ཛཱ་ཨཱ་ནནྟ་ཡ་ཕུཿསྭཱཧཱ། ཨོཾ་ནཱ་ག་རཱ་ཛཱ་ཀ་རྐོ་ཊ་ཡ་ཕུཿསྭཱཧཱ། ཞེས་པ་རྣམས་ཅི་འགྲུབ་བཟླས་ནས་ཡིག་བརྒྱ་བརྗོད་ཅིག།མཆོད་བསྟོད་བསྡུས་པ་བྱའོ། །ཆུ་རྒྱུན་གྱི་ཀླུ་གཏོར་བྱེད་ན། ལག་པ་གཡས་ཀྱི་ཆུ་རྒྱུན་སྦྲེང་བ་དང་གཡོན་པས་སེ་གོལ་གདབ་སྟེ། ཨོཾ་བ་སུ་ཀི་མཾ་སྭཱཧཱ། ཞེས་པ་ཅི་འགྲུབ་བརྗོད། །དེ་ནས་གཏོར་མ་ས་མྲྀ་ཏས་བསངས། ས